
Narva linna välisvalgustus

1. ASJAOLUD JA MENETLUSE KÄIK

Narva Linnavalitsuse viimati kinnitatud 31.10.2018 korraldusega nr 933-k “Narva Linna välisvalgustus” kehtestati nõuded Narva linna välisvalgustusele. 

[bookmark: _GoBack]Narva linna välisvalgustuse arendamine on suunatud valguslahenduste funktsionaalse ja esteetilise külje parandamisele. Tähtsaks peetakse linna atraktiivse välisilme ja ajaloolise pärandi, sh muinsuskaitseliste väärtuste esiletoomist. Samuti on tähelepanu pööratud elukeskkonna liiklusohutusele. Narva linna välisvalgustuse puhul on rõhuasetus turvalisusel, parkide, hoonetevaheliste jalgteede ja suurema turvariskiga piirkondade valgustamisel. Seejuures on eesmärk tagada rajatiste, tänavate, kõnniteede, rattateede ja väljakute optimaalne funktsionaalne valgustus, mis vastaks normatiividele. 

Narva linna eesmärk on vähendada kõikide valgustuspunktide energiatarvet, kahandades valgustite keskmist võimsust ning võttes kasutusele energiasäästlikud LED-valgustid ja teised tehnoloogiad. Energiasäästumeetmete kasutusele võtmise peamised kriteeriumid on majandustõhusus ja vastavus teevalgustuse standardile.

Narva linna tänavatel välisvalgustuses kasutatakse kõige suurema elektritarbimisega naatriumlampe. Naatriumlampide väljavahetamisel LED-lampide vastu on energiatõhusus märkimisväärne. Kaasaegsed tehnoloogiad aitavad energiakulusid säästa, mis võimaldab vähendada elektrienergia tarbimiskulusid ligikaudu 50%.

LED-lambid parendavad ka linna ohutust ja heaolu. Nimelt on turvakaamerate pildi kvaliteet valge valgustuse puhul tunduvalt parem ja kindlasti suurendab hea valgustus tajuvat turvalisust. 
Tänavavalgustus on kujunenud iga linnakeskkonna lahutamatuks osaks, mis tagab elanikele turvalise ja ohutu liiklemise ning võimaldab ühtlasi muuta linnaruumi kellaajast sõltumata avatuks ja aktiivselt kasutatavaks. Samas teede ja tänavate valgustamisega seotud kulud on energiahinna kasvades muutunud koormaks paljudele omavalitsustele, mistõttu otsitakse järjepidevalt uusi lahendusi energiasäästuks. Levinud energiakokkuhoiu meetodiks nii Eestis kui mujal on lambipirnide väljakeeramine ja valgustite väljalülitamine. Samas ei tohiks saadav kokkuhoid tulla linnaelanike turvatunde ja liiklusohutuse arvelt, kuivõrd uudsed lahendused võimaldavad tunduvalt intelligentsemat lähenemist energiakokkuhoiule.

Kõrgrõhu naatriumlambid nõuavad pidevat hooldust ja neid tuleb välja vahetada keskmiselt iga nelja aasta tagant. LED-lampidel on pikem eluiga ning nad on loodussõbralikud ja kahjutud keskkonnale. 

Alates 2019. a veebruarist Narva linn viib ellu investeerimisprojekti 2014-2020.6.03.18-0106 „Narva linna tänavavalgustuse taristu renoveerimine“, mille eesmärgiks on Narva linna tänavavalgustussüsteemi uuendamine, muutes seda energiasäästlikumaks. Projekti raames kuulub renoveerimisele ca 833 Narva linna valgustuspunkti. 

Lisaks, investeerimisprojekti 2014-2020.10.01.16-0036 „TEN-T transiitteede rekonstrueerimistööd Narvas“ raames rekonstrueerimisele kuuluvad P. Kerese ja Rahu tänavad koos tehnovõrkude rajamise ning tänavavalgustuspunktide (ca 100 tk) renoveerimisega. 

Narva linna tänavavalgustuse taristu renoveerimise projekteerimistööde käigus tekkis vajadus täpsustada LED-valgustite tehnilisi nõudeid lisas 1. Täpsustamist vajab värviesitusindeks (CRI), mille seni kehtestatud miinimumnõue 80 saab hiljem ehitushanke juures asjatuid piiranguid valgustite valikule, hinnale ja tarneajale. Dioodide (CRI80 vs CRI70) hinnavahe võib olla sõltuvalt tootjast kuni 15% valgusti kohta. 

Projekteerija hinnangul on CRI miinimumnõu 70 tänavavalgustuse jaoks piisav, CRI70 juures valgusti valgusviljakus parem ning samuti rohkem tootjaid, kes toodavad CRI70 valgusteid. Lisaks värviesitusindeksist ei sõltu valgustite kvaliteet. 

Seoses ülaltooduga tuleb muuta LED-valgustite värviesitusindeksi (CRI) miinimumnõue, vastavalt Lisale 1. 

2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. OTSUS

3.1. Tunnistada kehtetuks Narva Linnavalitsuse 31.10.2018 korraldus nr 933-k “Narva Linna välisvalgustus”.
3.2. Narva linna haldusterritooriumil linnale kuuluva välisvalgustuse rekonstrueerimiseks ja/või uue välisvalgustuse ehitamise ehitusprojektide kavandamisel ning varem projekteeritud välisvalgustuse rekonstrueerimise ja/või uue välisvalgustuse ehitamise projektide realiseerimisel kavandada ainult LED-lampe või mõnda muud energiasäästlikumat tehnoloogiat.
3.3. Hankedokumentatsiooni koostamisel arhiivis olevate ehitusprojektide alusel, kui ehitusprojektides on ette nähtud linnale kuuluva välisvalgustuse rekonstrueerimine ja/või uue ehitamine, arvestada käesoleva korralduse punktiga 3.2. 
3.4. Kehtestada tänavavalgustuse LED-valgustitele minimaalsed nõuded (LISA 1).

4. RAKENDUSSÄTTED

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  







Aleksei Jevgrafov                                                                          Üllar Kaljuste
Linnapea                                                                                        Linnasekretär


Narva Linnavalitsuse .....2020a. korralduse nr ……-k “Narva Linna välisvalgustus”
LISA 1 

1. Valgustite tehnilised nõuded.
	
	Tüüp
	Tingimus

	1
	Nimipinge (V)
	230

	2
	Nimisagedus (Hz)
	50

	3
	Ühe partii valgustite värvustemperatuuride erinevus (°K )
	≥250

	4
	Minimaalne võimsustegur cosφ 
	0,95

	5
	Värviesitusindeks (CRI) 
	≥ 70

	6
	LED-valgusti tööiga (tund) (sõiduteedel)
	≥ 100 000

	7
	Minimaalne valgusti valgusviljakus peale optilisi ja termilisi kadusid ( lm/W) (sõiduteedel)
	
≥ 135 Lm/W

	8
	IP klass 
	IP66

	
9
	Vandaalikindluse klass 
	

	
	Parkides
	IK09

	
	sõiduteedel	
	IK08

	10
	Temperatuuritaluvus ( °C )
	-40...+50

	
11
	Valgusvärvus (K) langeb vahemikku

	
	Parkides
	3000 K

	
	Sõiduteedel
	4000 K 

	
	Ülekäiguradadel
	5500 K

	12
	Valgusjaotus
	asümmeetriline

	13
	Jahutuselement
	passiivne

	
14
	Kaldenurga muutmise võimalus (º)

	
	posti topp 
	-0…+15

	
	konsooli kinnitus
	-20…0

	15
	Valgustegevuse reguleerimise valmidus (1-10V)
	10-100% nominaalist

	16
	Valgusti välisosade pinnaviimistlus
	pulbervärv



2. Valgustite üldised nõuded:
1. Valgustid peavad omama kehtivad ENEC ohutusmärgist ja sertifikaati.
2. Valgustites kasutavad valguselemendid peavad omama ENEC sertifikaati.
3. Valgustites kasutavad liiteseadised (draiverid) peavad omama ENEC ohutusmärgist ja sertifikaati.
4. Valgustil peab olema rõhutasandusklapp või membraan, et vältida kondensvee tekkimist.
5. Valgusti peab omama CE märgist, millel peab olema vastavusviitele 2006/95/EC ja 2004/108/EC.
6. Valgusti peab olema uus, soovitavalt toodetud Euroopa Liidus ning mitte varem kui 2006.
7. Valgustil peab olema varustatud paigalduskaabliga.
8. Kõik valgustid peavad sobima kasutamiseks kohalikes kliimatingimustes.
9. Valgusti peab olema kergelt hooldatav.
10.Valgusti peab omama II kaitseklassi.

3. Nõuded valgusti konstruktsioonile:
1. Valgusti korpus koos jahutuselemendiga peab olema valmistatud ilmastikule vastupidavast alumiiniumisalast või samaväärsest või paremate soojusvahetuslike omadustega metallist, tagamaks loomulikku soojusvahetust. Sundjahutamist (näit ventilaator, pumbad vms) kasutada ei ole lubatud.
2. Valgusti peab olema eraldi seadmega kaitstud min 10 kV liig- ja impulsspingete eest.
3. Valgusti tehniline lahendus peab tagama kliimatingimustele vastava pikaealise valgustisisese mikrokliima, kaitsma valgusti tihendeid ega laskma kondensveel valgustisse tekkida.
4. Valgusti konsoolikinnitus peab tagama valgusti muutumatu asendi konsoolil ka tugevate tuulte korral.
5. Valgusti konstruktsioon peab olema teostatud selliselt, et valgusti korpus, elektroonika ja leedmoodul on sama potentsiaali alla ühendatud ning tagama avatud valgusti korral nii elektroonikale kui ka leedmoodulile kaitse elektristaatilise ülepinge eest.
6. Valgustite liiteseadised peavad olema varustatud juhtimisvalmidusega või olema eelhäälestatud.
7. Valgustid peavad omama vähemalt 5 aastast garantiid valgustile tervikuna. Valgusti varuosad peavad olema kättesaadavad 10 paigaldusajale järgneva aasta jooksul.
8. Eelistatakse elegantset, minimaalset valgustite disaini.

4. Nõuded valgustite tootelehel või kasutusjuhendis esitatavale informatsioonile:
1. Valgusti peab omama tootja firma poolt väljastatud korrektset eesti- ja/või inglisekeelset paigaldus- ja hooldusjuhendit. Hooldusjuhend peab andma selged juhised valgustile lubatud puhastusmeetmete kohta ning muud seadme kasutamisel vajalikku informatsiooni.
2. Pakutavatel valgustitel peavad olema valgusarvutuste teostamiseks eulumdata failid, mille kohta võib tellija küsida kahtluse korral mõõtelabori goniomeetrilist protokolli. Valgusarvutusfailid peavad olema saadaval tootja kodulehelt vabalt alla laetavad ilma registreerimise ja parooli taotluseta.
3. Juhul kui tööde käigus tekib vajadus muuta valgusti tüüp teistsuguseks võrreldes projektis ettenähtuga, tuleb teostada uued valgusarvutused ja kooskõlastada need (kirjalikult) tellija, täitja, linnakunstnikuga ja peaarhitektiga.

Lisaks eeltoodule, Narva linna haldusterritooriumil linnale kuuluva välisvalgustuse rekonstrueerimisel ja/või uue välisvalgustuse ehitamisel rakendavad järgmised nõuded:
1. Juhul, kui töid teostatakse alal, mille läheduses olid hiljuti (kuni 2 aastat tagasi) paigaldatud uued valgustid, peab projekteerija enne projekteerimist tutvuma kõrval olevate valgustite lahendustega, ning pakkuma variante, mis sobivad juba loodud keskkonda.
2. Ühe linnatänava ulatuses peavad kõik valgustid olema sama disainiga. Ei ole lubatud sellised lahendused, kus pool tänavat on lahendatud ühte moodi valgustitega, ning teine - teisega. Erandjuhtudel on lubatud kasutada sama tänava puhul mitte täpselt samu, kuid väga sarnase disainiga (nii korpuse kui valguselemendi paigutuse poolest) valgusteid.
3. Ülekäiguradasid valgustavad valgustid peavad olema paigaldatud eraldi postidele. Ei ole lubatud sellised lahendused, kus kõrge masti külge kinnitatakse ülekäiguraja valgustamiseks mõeldud valgustit.
4. Valgustite disain peab olema kooskõlastatud peaarhitektiga.
